Source: https://gpm.edupage.org/text/?eqa=dGV4dD10ZXh0L3RleHQ0NyZzdWJwYWdlPTU%3D
Timestamp: 2020-07-10 11:15:14+00:00

Document:
Maturita 2020 | Gymnázium, Park mládeže 5, Košice
Zoznam predmetov MS
Dobrovoľná MS
Opravná skúška
Časový harmonogram EČ a PFIČ MS:
- 17. marec 2020 - slovenský jazyk a literatúra,
- 18. marec 2020 – cudzie jazyky (anglický jazyk, nemecký jazyk, francúzsky jazyk, ruský jazyk, španielsky jazyk, taliansky jazyk),
- 19. marec 2020 - matematika,
- 31. marec 2020 – španielsky jazyk, literatúra a kultúra (triedy V.SA, V.SB)
- 31. marec – 3. apríl 2020 - náhradný termín EČ a PFIČ MS zo SJL, CJ alebo MAT
- 3. – 8. september 2020 - opravný termín EČ a PFIČ MS zo SJL, CJ alebo MAT
Aktuálne informácie o EČ a PFIČ MS nájdete:
na nástenke v budove našej školy školy (trakt A, prízemie):
o kód školy: 681 017
o zoznamy žiakov, ktorí budú konať písomné MS (skontrolujte správnosť údajov),
o pokyny pre žiakov,
o pokyny na vypĺňanie odpoveďových hárkov,
o ukážky vyplnených odpoveďových hárkov,
o časové harmonogramy administrácie EČ a PFIČ MS z jednotlivých predmetov,
na stránke www.nucem.sk v sekcii Informácie o meraniach → MATURITA 2020 → Dokumenty na stiahnutie → Organizačné pokyny a sprievodná dokumentácia.
Platná legislatíva:
Zákon NR SR č. 245/2008 Z. z. – školský zákon
Vyhláška MŠ SR č. 318/2008 Z. z. o ukončovaní štúdia na stredných školách v znení neskorších predpisov
Uvedenú legislatívu nájdete na stránke www.nucem.sk v sekcii MATURITA 2020
HODNOTENIE A KLASIFIKÁCIA MS
Od 1. septembra 2012 nadobudlo účinnosť nové znenie § 15 Podrobnosti hodnotenia a klasifikácie maturitnej skúšky Vyhlášky č. 318/2008 Z. z. o ukončovaní štúdia na stredných školách v znení neskorších predpisov:
(7) Žiak úspešne vykoná maturitnú skúšku z predmetu, ktorý má EČ MS a PFIČ MS, ak jeho hodnotenie z ústnej formy internej časti maturitnej skúšky (ÚFIČ MS)
a) nie je horšie ako stupeň prospechu 3 – dobrý a v PFIČ MS získa viac ako 25 % z celkového počtu bodov alebo v EČ MS získa viac ako 33 % z celkového počtu bodov, alebo
b) je stupeň prospechu 4 – dostatočný a v PFIČ MS získa viac ako 25 % z celkového počtu bodov a súčasne v EČ MS získa viac ako 33 % z celkového počtu bodov.
(8) Žiak úspešne vykoná maturitnú skúšku z predmetu, ktorý má EČ MS a nemá PFIČ MS, ak jeho hodnotenie z ÚFIČ
a) nie je horšie ako stupeň prospechu 3 – dobrý a v EČ MS získa viac ako 25 % z celkového počtu bodov, alebo
b) je stupeň prospechu 4 – dostatočný a v EČ MS získa viac ako 33 % z celkového počtu bodov.
(9) Žiak úspešne vykoná maturitnú skúšku z predmetu, ktorý nemá EČ MS a nemá PFIČ MS, ak jeho hodnotenie z ÚFIČ MS nie je horšie ako 4 - dostatočný.
(10) Žiak úspešne vykoná EČ MS z dobrovoľného predmetu, ak v nej získa viac ako 33% z celkového počtu bodov.
Informácie o opravnej skúške EČ, PFIČ a ÚFIČ MS:
V prípade, že žiak nesplní podmienky pre úspešné vykonanie maturitnej skúšky
v predmetoch, ktoré majú EČ a PFIČ, alebo len EČ maturitnej skúšky (MS), uvedené v odsekoch 7) a 8) § 15 vyhlášky MŠ SR č. 318/2008 Z. z. o ukončovaní štúdia na stredných školách v znení neskorších predpisov:
1. ÚFIČ MS z predmetov, ktoré majú EČ a PFIČ alebo len EČ, na ktoré sa žiak prihlásil, môže žiak vykonať v riadnom termíne MS bez ohľadu na jeho výsledky z EČ alebo PFIČ z týchto predmetov.
2. Žiak, ktorý nesplnil podmienky pre úspešné vykonanie MS z predmetu, požiada školskú maturitnú komisiu(ŠMK) o opravnú skúšku z tohto predmetu. Vo svojej žiadosti špecifikuje, ktorú časť, resp. formu maturitnej skúšky chce opravovať.
3. Termín konania opravnej skúšky ÚFIČ je september alebo február nasledujúceho školského roka. Opravnú skúšku z EČ a PFIČ MS môže žiak vykonať v mimoriadnom skúšobnom období v septembri nasledujúceho školského roka alebo v riadnom skúšobnom období nasledujúceho školského roka ( školský zákon, § 77, odsek 5 a § 88, odsek 4), pričom nasledujúcim školským rokom sa rozumie školský rok nasledujúci po školskom roku, v ktorom žiak konal MS v riadnom termíne.
4. Na opravnú skúšku EČ a PFIČ MS sa žiak prihlási riaditeľovi školy do 30. júna, ak sa opravná skúška koná v septembri nasledujúceho školského roka, alebo do 30. septembra nasledujúceho školského roka, ak sa opravná skúška koná v riadnom skúšobnom období nasledujúceho školského roka (školský zákon, § 77, odsek 7). Tomuto prihláseniu predchádza žiadosť o opravnú skúšku v zmysle bodu 2.
Od 1. septembra 2016 nadobúda účinnosť nové znenie § 6 ods. 9 a § 7 ods. 10
vyhlášky č. 318/2008 Z. z. o ukončovaní štúdia na stredných školách v znení neskorších predpisov, ktoré spôsobí, že žiaci gymnázií (päťročné aj osemročné štúdium) a stredných odborných škôl (päťročné štúdium) z tried s dvoma vyučovacími jazykmi (bilingválne triedy) vykonajú EČ, PFIČ a ÚFIČ MS z druhého vyučovacieho jazyka na úrovni C1 jazykovej náročnosti Spoločného európskeho referenčného rámca.
Termín konania ústnej formy internej časti maturitnej skúšky v riadnom skúšobnom období je stanovený v čase 18. mája – 5. júna 2020 (na našej škole pravdepodobne 18. – 22. máj 2020).
Nejasnosti, prípadne otázky, týkajúce sa MS 2020 konzultujte s riaditeľom školy Mgr. Milanom Marinčákom a so zástupkyňou riaditeľa školy RNDr. Zuzanou Furárovou.
Želáme Vám veľa úspechov pri MS 2020
koordinátor MS 2020

References: § 15
 § 15
 § 77
 § 88
 § 77
 § 6
 § 7